Mez arabat d'eo lakaat hepken ar bec'h hag an tamall deuz ar situasion a zilez en pehini e ma an diskadurez en Plourac'h: var gein ar memez re, var gein ar maër, pe ar c'honsaill, pe ar skolaër. Red eo lavaret an traou evel a maint. Neb a zo koupabl eo da genta tout an Inspektor, mez koupabl eo ive ar c'honsailler arondisamant, ar c'honsailler jeneral, an depute, pegwir ne daolont pled a-bed deuz Plourac'hiz, ha ma reont ket eur gammed evid lakat ober d'ê eun ti-skol deread, gant daou vestr-skol da vihana.